Folketing
2000-11-30

Jeg støtter det forslag til vedtagelse, der er fremsat af regeringen, SF og CD, men jeg tror nok, at pind 4 måske er lidt dårligt formuleret - det viste debatten faktisk - når der står om dynamikken i EU's miljøpolitik, at de skal gennemføre EU's miljøregler i deres nationale lovgivning inden tiltrædelsen. Det burde måske hedde implementere dem i lovgivningen. Man kan selvfølgelig ikke føre den ud i praksis. Det er heller ikke det, der står, men sådan var der i hvert fald nogle, der - måske fordi de havde viljen til det - forstod det. Det er det, jeg siger, at den kunne måske have været mere hensigtsmæssigt formuleret, den pind dér. For det er klart, at vi jo også implementerer masser af lovgivning, vi laver masser af lovgivning, som vi ikke gennemfører her og nu, men som skal gennemføres over de næste 10 år, osv. Sådan er det selvfølgelig, og selvfølgelig skal det være inden for en begrænset tid; det betyder, at den ikke skal være uendelig. Man skal forhandle sig til, hvad den skal være.